Rikunarita-ORG/Wikinium huggingface dataset:
# Kanji

Kanji
|  |
| Tipos |
sistema d'escritura natural y sistema d'escritura logográficu |
| Llingües |
Xaponés antiguu y xaponés |
| Dates |
sieglu V |
| Orixe |
Xapón |
| Basáu en |
Caráuteres chinos |
| Historia |
history of kanji (en)  |
| Direición del testu |
vertical right-to-left (en)  y d'izquierda a derecha |
| Formáu por |
kokuji (en)  |
|  |

**Kanji**(漢字), lliteralmente *caráuter Han*, ye'l nome de los caráuteres chinos utilizaos na escritura del Xaponés.

Dientro del procesu de consolidación del llinguax xaponés, a la par d'un desendolcu d'alfabetu silábicu, adoutóse'l sistema ideográficu chinu pa espresar la llingua. L'usu de los *kanji* ye una de les trés principales formes d'escritura xaponesa, los otros dos son hiragana y katakana, agrupaos como kana.

Los *kanji* son utilizaos pa espresar namái conceutos, a estremancia del so usu nel chinu, u puen ser tamién utilizaos nel so caráuter fonéticu. A un *kanji* correspuende un significáu y s'usa como determinante de la raíz de la pallabra; les derivaciones, conxugaciones y accidentes esprésense per aciu del usu de *kana* (n'especial d'*hiragana*) col nome d'okurigana. D'esta mena conviven tanto'l sistema d'escritura llariegu (pero remanecíu de la mesma escritura *han*) y el sistema importáu.

Una pequeña curiosidá ye que'l xaponés, al adquirir la escritura *han* (o china) haza'l sieglu III, caltién inalteraos los símbolos que na China continental foron remocicaos demientres la Revolución Cultural de los años 60.

## Referencies

## Enllaces esternos

*
# Chinu tradicional

Chinu tradicional
|  |
| Tipos |
sistema d'escritura logográficu, sistema d'escritura natural y alfabetu de caxa única |
| Llingües |
chinu |
| Dates |
sieglu V |
| Orixe |
Taiwán, República Popular China, Filipines, Estaos Xuníos y Singapur |
| Basáu en |
clerical script (en)  |
| ISO 15924 |
Hant (502) |
| Direición del testu |
bi-directional text (en) , d'izquierda a derecha, top-to-bottom (en)  y vertical right-to-left (en)  |
|  |

El **chinu tradicional** (繁體中文 / 繁体中文 *fántǐ zhōngwén*) ye'l chinu escritu con carauteres tradicionales. Dende'l procesu de simplificación de los carauteres chinos lleváu a cau pol Gobiernu de la República Popular China na segunda metá del sieglu XX, esisten dos sistemes d'escritura estándar pal chinu. Metantu que na China continental úsase'l **chinu simplificáu**, el chinu tradicional entá s'usa en Taiwán, Ḥong Kong y Macáu y tamién nos Estaos Xuníos y en dellos países d'América, Europa y l'Asia-Pacíficu u esisten comunidaes d'estraxeros descendientes de chinos.

Los caráuteres tradicionales denómense davezu *fántǐzì* (繁體字 / 繁体字), que lliteralmente quier dicir "carauteres de mena complexa". Especialmente en Taiwán, dalgunes persones consideren que los carauteres tradicionales nun son "complexos", sinón que son los carauteres correutos u ortodoxos, polo que prefieren el términu *zhèngtǐzì* (正體字, 正体字), que quier dicir "carauteres de mena correuta". El términu xeneral n'Occidente "carauteres tradicionales" ye muncho más acertáu, al nun tener les connotaciones negatives nin positives de los dos términos chinos.

## Ver tamién

* Chinu simplificáu
* Simplificación de los caráuteres chinos
* La escritura china

## Referencies

## Enllaces esternos

* Wikimedia Commons tien conteníu multimedia tocante a **Chinu tradicional**.